**IZRAKSTS**

**DALĪBNIEKU SAPULCES PROTOKOLS NR.2020/05**

**Sabiedrības firma:** Sabiedrība ar ierobežotu atbildību „Labiekārtošana-D” (turpmāk – Sabiedrība), reģ.Nr.41503003033, juridiskā adrese: 1.Pasažieru iela 6, Daugavpils, LV-5401.

**Sapulces norises vieta, datums un laiks:** Daugavpils pilsētas domē (turpmāk – Dome) Krišjāņa Valdemāra ielā 1, Daugavpilī, 2020.gada 21.augustā, plkst. 10:00.

**Sapulcē piedalās:**

Domes kā Sabiedrības kapitāla daļu turētāja pārstāvis – Daugavpils pilsētas domes izpilddirektore Sabīne Šņepste

Domes Kapitālsabiedrību pārraudzības nodaļas vadītājs Jevgeņijs Oļenovs

Sabiedrības valdes locekle Jūlija Mamaja

Sabiedrības juriste Svetlana Pankeviča

**Sapulces vadītāja:** Sabīne Šņepste

**Sapulces sekretāre (protokolētāja):** Svetlana Pankeviča

Sabiedrība ar ierobežotu atbildību “Labiekārtošana D” reģistrēta Komercreģistrā 2004.gada 26.martā. Parakstītais un apmaksātais pamatkapitāls sastāda EUR 473989, Daugavpils pilsētas domei pieder 100%, jeb 473989 kapitāla daļas. Balsstiesības ir 473989 daļām.

Dalībnieku sapulces pilnvaras noteiktas ar likuma ”Publiskas personas kapitāla daļu un kapitālsabiedrību pārvaldības likums” 14.panta pirmo daļu, kapitāla daļu turētāja lēmumus pieņem domes izpilddirektors. Likuma 65.panta otrā daļa nosaka, ka dalībnieku sapulces kompetencē esošos lēmumus pieņem kapitāla daļu turētāja pārstāvis, 76.panta pirmajā daļā noteikts, ka kapitāla daļu turētāja pārstāvis atklāj un vada dalībnieku sapulci.

**Sapulces darba kārtība:**

1. Dalībnieku sapulces sekretāra (protokolētāja) iecelšana.
2. Revidenta ievēlēšana un atlīdzības apmēra noteikšana revidentam.

**Darba kārtības jautājumu apspriešanas gaita un saturs**

 [..]

1. **Dalībnieku sapulces sekretāra (protokolētāja) iecelšana**

Ievērojot Publiskas personas kapitāla daļu un kapitālsabiedrību pārvaldības likuma 76.panta otro daļu, kapitāla daļu turētāja pārstāvis nolēma iecelt par dalībnieku sapulces sekretāri (protokolētāju) Svetlanu Pankeviču.

**II. Revidenta ievēlēšana un atlīdzības apmēra noteikšana revidentam**

 [..]

Pamatojoties uz Publiskas personas kapitāla daļu un kapitālsabiedrību pārvaldības likuma 66.panta pirmās daļas 5., 8. punktu un 76.panta trešo daļu, **kapitāla daļu turētāja pārstāvis nolemj**:

Par Sabiedrības revidentu ievēlēt SIA “VR AUDITS”, reģistrācijas numurs 55403038751, juridiskā adrese: Avotu iela 4C, Jēkabpils, LV-520, nosakot atlīdzību EUR 1 500,00 (viens tūkstotis pieci simti *euro* un 00 centi) bez PVN par 2020.gada pārskata revīzijas veikšanu un atzinuma sniegšanu un atļaut Sabiedrības valdes loceklei Jūlijai Mamajai noslēgt līgumu ar ievēlēto revidentu.

Pielikumā:

1. [..]
2. [..]
3. [..]

Sapulces vadītājs:

Kapitāla daļu turētāja pārstāvis,

Domes izpilddirektore Sabīne Šņepste

Protokolētāja:

Sabiedrības juriste Svetlana Pankeviča

**IZRAKSTS PAREIZS**

Sabiedrības ar ierobežotu atbildību

„Labiekārtošana-D” valdes locekle Jūlija Mamaja

Daugavpilī, 21.08.2020.